**З А П О В Е Д**

**№ РД-04-11980**

**гр. София, 09.09.2021 година**

На основание чл. 23, ал. 2 от Наредба за организацията и реда за извършване на проверка на декларациите и за установяване конфликт на интереси, във връзка с чл. 3, ал.3, т.23 от Устройствения правилник на Областните дирекции „Земеделие“

**О П Р Е Д Е Л Я М:**

1.**Постоянно действаща комисия** в състав:

ПРЕДСЕДАТЕЛ: Мирослава Николова –Главен секретар на ОДЗ - София-град.

ЗАМ. ПРЕДСЕДАТЕЛ: Венера Каменова – Директор на Дирекция „АПФСДЧР“.

ЧЛЕН: Боряна Ботева – Главен счетоводител Дирекция “АПФСДЧР“.

РЕЗЕРВЕН ЧЛЕН: Лазаринка Тодорова – Главен експерт в ГД „АР;

2. Постоянно действащата комисия има за задача да извършипроверка за наличието или за липсата на конфликт на интереси както на служителите от Областна дирекция „Земеделие“ – София-град, така и на служителите от Общинските служби по земеделие към нея, съгласно чл. 23 от Наредбата за организацията и реда за извършване на проверка на декларациите и установяване на конфликт на интереси в ОД „Земеделие“ – София-град.

3. Съставът на постоянно действащата комисия включва 3 (трима) редовни и 1 (един) резервен член.

3.1. Най-малко един от редовните членове на постоянно действащата комисия трябва да е с юридическо образование.

 3.2. Комисията приема решенията си с мнозинство повече от половината от състава си.

3.3. Проверката по т.2 от настоящата заповед за лицата по чл. 81б, ал. 1 от Закона за държавния служител се извършва от съответната постоянно действаща комисия на приемащата администрация, а за лицата по чл. 16а, ал. 4 от Закона за държавния служител - от постоянно действащата комисия към органа по назначаването, до който е подаден сигналът.

3.4. Когато се извършва проверка за наличието или за липсата на конфликт на интереси на член на комисията, той не участва в нея. В този случай на негово място участва резервен член.

 4. Производството по установяване на конфликт на интереси се образува в срок до шест месеца от откриването, но не по-късно от три години от извършването на нарушението.

5. Образуването, отказът от образуване и прекратяването на производството се извършват със заповед на Директора на ОД „Земеделие“ – София-град.

6. Производството по установяване на конфликт на интереси се образува:

6.1. при подаден сигнал по чл. 6, ал. 1, съответно по чл. 6, ал. 4 от Наредбата за организацията и реда за извършване на проверка на декларациите и за установяване конфликт на интереси;

6.2. служебно, от Директора на ОД „Земеделие“ – София-град. Производството по установяване на конфликт на интереси се образува служебно, когато при осъществяване на служебните си задължения органът по назначаването, респ. Директора на ОД „Земеделие“ – София-град е установил конкретни данни, пораждащи съмнение за конфликт на интереси на определен служител.

6.3. по искане на лицето по чл. 1, ал. 2 от Наредбата за организацията и реда за извършване на проверка на декларациите и за установяване конфликт на интереси. Искането следва да съдържа всички реквизити посочени в чл.19 от Наредбата.

7. Проверката за наличието или за липсата на конфликт на интереси, се извършва по реда и правилата, регламентирани в Наредбата за организацията и реда за извършване на проверка на декларациите и установяване на конфликт на интереси.

8. След приключване на проверката, комисията изготвя становище относно наличието или липсата на конфликт на интереси, което заедно с цялата преписка събрана в хода на проверката, се предава в 7-дневен срок на Директора на ОД „Земеделие“ – София-град.

9. Директорът на ОД „Земеделие“ – София-град се произнася с мотивирана заповед, съответно решение за наличието или липсата на конфликт на интереси, в срок до два месеца от образуването на производството. При случаи на фактическа и правна сложност срокът може да се продължи еднократно с 30 дни.

10. Актът, с който се произнася Директора на ОД „Земеделие“ – София-град следва да съдържа реквизитите посочени в чл.26, ал.2 от Наредбата за организацията и реда за извършване на проверка на декларациите и установяване на конфликт на интереси и да се съобщи по реда и условията на чл.27 от Наредбата.

11. Когато с влязъл в сила акт е установен конфликт на интереси, освобождаването от заеманата длъжност на служител от Областна дирекция „Земеделие“ – София-град, респ. на служител от Общинските служби по земеделие към нея, се осъществява по ред, предвиден в КТ или ЗДСл.

12. Когато в производството по установяване на конфликт на интереси се установят данни за извършено престъпление, Директора на ОД „Земеделие“ – София-град сезира незабавно компетентните органи за предприемане на действия по наказателно преследване.

Заповедта да се доведе до знанието на всички членове на постоянно действащата комисия, за сведение и изпълнение.

Контрол по изпълнение на заповедта ще упражнвам лично.

**ИНЖ. ЯНКО ЯНКОВ**

*Директор на*

*Областна дирекция „Земеделие”- София - град*

**Изготвил:**

**Мирослава Николова ………………………….......**

**Гл. секретар на ОДЗ – София-град**